མཐུན་པའི་རྫས་སུ་
འདི་གྱུར་ཅིག །བདག་ཅག་འཁོར་དང་བཅས་རྣམས་ལ། །ཀླུ་ལས་གྱུར་པའི་གནོད་པ་ནི། །མཐོང་བའི་དུག་དང་རེག་པའི་དུག །བསམ་ངན་དུག་དང་ཁ་རླངས་དུག །དེ་ལ་སོགས་པའི་དུག་རྣམས་ཀུན། །ཡུད་ཙམ་གྱིས་ནི་ཞི་
གྱུར་ཅིག །བདག་པས་གཅེས་པའི་རྫས་ཁྱེར་ལ། །བདག་ལ་གནོད་པ་མ་བྱེད་ཅིག །ཅེས་དང༌། ཁྱད་པར་དུ་ཡང་བདག་ཅག་དཔོན་སློབ་རྣམས་དང༌། སྦྱིན་བདག་ཡོད་ན་འདི་ཞེས་བྱ་བས་ཚེ་འདིར་བྲག་གཉན་བཤིག་
པ། ཤིང་གཉན་བཅད་པ། ས་གཉན་བརྐོས་པ། ཆུ་གཉན་དཀྲུགས་པ་སོགས་ལ་བརྟེན་པའི་ཀླུ་གཉན་ས་བདག་ཞ་ལོང་འཐེང་གསུམ་དུ་གྱུར་པ་དང་། གཞན་ཡང་ཉ་དང་། རུས་སྦལ། སྦལ་པ། སྦྲུལ་དང་། ལྕོང་མོ་
དང༌། སྡིག་པ་ར་ཙ། སྡོམ་ཁ་བརྒྱད། གྲོག་མོ་སོགས་ལ་གནོད་བསྐྱལ་བས། ཀླུ་གཉན་ས་བདག་ཁྱེད་རྣམས་ཀྱི་ཐུགས་དང་འགལ་བར་གྱུར་པ་ཐམས་ཅད་བཤགས་ཤིང་། བདུད་རྩི་ཁྲུས་ཀྱི་རྫིང་བུར། གཏོར་མ་བདུད་རྩིའི་
རྒྱ་མཚོ་ཆེན་པོ་དང༌། ཀླུ་ནད་ཐམས་ཅད་ཞི་བར་བྱེད་པའི་བདུད་རྩི་འོ་མའི་རྒྱུན་ལྟ་བུ་ཆར་བཞིན་བབས་པས། དེ་ལ་ས་བདག་ཀླུ་གཉན་ཞ་ལོང་འཐེང་གསུམ་དུ་གྱུར་པ་རྣམས་ཀྱིས་གཙོ་བྱས་པའི་ས་བདག་ཀླུ་གཉན་ཐམས་ཅད་
396

اوريو
ཞེ་བཞི་
།ཀྱིས་འཐུང་ཞིང་ཁྲུས་བྱས་པས། ལུས་ཀྱི་ཟུག་རྔུ་དང༌། སེམས་ཀྱི་སྡུག་བསྔལ་གནོད་བྱེད་ཀྱི་བསམ་པའི་གདུག་རྩུབ་ཞི་ནས། ལས་དང་ཉོན་མོངས་པའི་སྡིག་སྒྲིབ་དག་སྟེ། ལུས་དང་ཡན་ལག་
དང༌། ཉིང་ལག་དང་དབང་པོ་རྣམས་ཉམས་པ་ཐམས་ཅད་ཚང་ཞིང་སོས་ནས་སྔར་བས་ཀྱང་ལྷག་པ། ལྷའི་ལུས་ལྟ་བུར་གྱུར་ཏེ་མཉེས་ཤིང་ཚིམ་ནས་བདེ་བ་ཕུན་སུམ་ཚོགས་པ་ལ་ལོངས་སྤྱོད་པར་གྱུར་ཅིག གཞན་ཡང་བདག་
ཅག་དཔོན་སློབ། སྦྱིན་བདག་ཡོད་ན་དེ་འཁོར་དང་བཅས་པ་རྣམས་ལ་ཚེ་རབས་ཐོག་མ་མེད་པ་ནས་ལན་ཆགས་ཤིང་ཤ་འཁོན་དུ་གཉེར་བ་རྣམས་ལ་ཡིད་དུ་འོང་བའི་གནས་དང༌། ཟས་དང༌། ལོངས་སྤྱོད་དང་ལྡན་པར་གྱུར་
ཅིག མཛེ་དང༌། ཤུ་བ་དང་། ཡན་ལག་དང་། ཉིང་ལག་ཉམས་པ་ལ་སོགས་པའི་ནད་ཐམས་ཅད་དང་བྲལ་བར་གྱུར་ཅིག ཁྱེད་རྣམས་མཁའ་ལྡིང་གི་གནོད་པ་ཐམས་ཅད་དང་བྲལ་ནས་བྱང་ཆུབ་ཀྱི་ལམ་ཐོབ་པར་གྱུར་
ཅིག གནོད་སེམས་ཞི་ནས་བྱང་ཆུབ་ཀྱི་སེམས་དང་མི་འབྲལ་བར་གྱུར་ཅིག གཞན་ཡང་སྤྱན་རས་གཟིགས་སུ་གསལ་བའི་ཐུགས་ཀའི་ཧྲིཡིག་གི་འོད་ཀྱིས་རིན་པོ་ཆེའི་བྲག་རི་དང༌། གསེར་གྱི་བྱ་སྐྱིབས་ལ་སོགས་པའི་
གནས་དང༌། བདུད་རྩི་འོ་མ་ལྟ་བུའི་མཚོ་དང༌། ཁྲུས་ཀྱི་རྫིང་བུ་ནེའུ་གསིང༌། ཀླུའི་ཕོ་བྲང༌། སྐྱེད་མོས་ཚལ་ལ་སོགས་པ་ས་བདག་ཀླུ་གཉན་ཐམས་ཅད་དགའ་བར་བྱེད་པའི་མཆོད་པའི་བྱེ་བྲག་བསམ་གྱིས་མི་ཁྱབ་པས་ཆུ་
397

གཏོར་མའི་སྐོར་
བདག་ཝ་རུ་ཎཱ་དང་། ཀླུ་ཆེན་པོ་བརྒྱད་ཀྱིས་གཙོ་བྱས་པའི་ཀླུ་གཉན་ས་བདག་གི་རིགས་ཐམས་ཅད་ཚིམ་ཞིང་མཉེས་ནས་བདེ་བ་ཕུན་སུམ་ཚོགས་པ་ལ་ལོངས་སྤྱོད་པར་གྱུར་ཅིག ཅེས་བརྗོད། དེ་ནས་གོང་བཤམས་པའི་གཏོར་
ཐེབ་གཉིས་ཀྱི་ནང་གི་རིལ་བུ་བརྒྱད་ཚན་དང་པོ། ཨོཾ་བཛྲ་ཡཀྵ་ཧཱུྃ་གིས་བསང་། ཨོཾ་བཛྲ་ཛྭ་ལ་ཨ་ན་ལ་ཧ་ན་ད་ཧ་པ་ཙ་མ་ཐ་བྷཉྫ་ར་ཎ་ཧཱུྃ་ཕཊ་ཀྱིས་བདུད་རྩིར་གྱུར་པར་བསམ། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎ་ཨཱ་དྱ་ནུཏྤནྣ་ཏྭད་ཨོཾ་
ཨཱཿཧཱུྃ་ཕཊ་སྭཱཧཱ། ཞེས་ལན་གསུམ་བརྗོད་པས་འདོད་དགུ་འབྱུང་བའི་རྒྱ་མཚོ་ཆེན་པོར་གྱུར་པར་བསམ། ...དཔེ་འགའ་ཞིག་ཏུ་སྐབས་འདིར་གཏོར་མགྲོན་སྤྱན་འདྲེན་བཤད་ཀྱང༌། འདིར་མ་བཤད་པ་ནི་གོང་དུ་བྱས་པ་དེས་དོན་ཚང་བས་ལོག་རྟོག་ཅན་རྣམས་ཀྱིས་མ་
གོ་བའི་གཏམ་མ་སྨྲ་ཞིག དེ་ནས་ཀླུ་དགའ་བའི་ཕྱག་རྒྱ་ནི་ལག་པ་གཡོན་ཁུ་ཚུར་བྱས་པའི་མཐེ་བོང་དང༌། མཐེ་ཆུང་བསྒྲེངས། གཡས་ཀྱི་སོར་མོ་རྣམས་སྦྲུལ་མགོའི་གདེངས་ཀ་ལྟར་བརྐྱངས་པ་གཡོན་གྱི་མཐེ་བོང་གི་སྟེང་དུ་གདུགས་
ཕུབ་པ་ལྟར་སྦྱར་ལ། ངག་ཏུ། ཨྃ་ཧི་ལི་ཧི་ལི་མཧཱ་ཧི་ལི་ཧཱུྃ་ཧཱུྃ་སྭཱཧཱ། ཨོཾ་བྷཀྵ་ཡ་བྷཀྵ་ཡ་ས་མ་ཡ་ཏིཥྛ་ཛུཾ་ཧཱུྃ་ཕུ་ཧཱུྃ་སྭཱཧཱ། ཞེས་པའི་སྔགས་ཚན་གཉིས་པོ་གཏོར་སྣོད་རེ་རེ་ལ་ལན་གསུམ་གསུམ་བརྗོད་པས་ཕུལ། དེའང་
གཏོར་ཐེབ་གཉིས་སུ་དུས་རེ་ལ་བསྔོས་ཚར་བ་དང༌། སྐབས་འདིར་རང་ངམ་གྲོགས་ཀྱིས་གཏོར་ཐེབ་གཉིས་ཀྱི་ཟན་རིལ་བརྒྱང་འོ་མ་ཆུ་དང་བཅས་པ་བདུད་རྩི་ཁྲུས་ཀྱི་རྫིང་བུའམ་ཀླུ་གནས་པའི་ཆུ་མིག་སོགས་སུ་དོར་ལ་རིལ་བུ་བརྒྱད་ཚན་བརྒྱད་མ་རྫོགས་བར་རིལ་བུ་གསར་བ་བཤམ་ཞིང་
398

الوريو
વિ
།གོང་བཞིན་སྦྱོང་བ་ཡིན། ཏིང་ཤགས་དཀྲོལ་ཏེ། ཀླུའི་རྒྱལ་པོ་བརྒྱད་ཀྱིས་གཙོ་བྱས་པའི་ཀླུ་གཉན་ས་བདག་གི་རིགས་ཐམས་ཅད་དང༌། ཁྱད་པར་དུ་བདག་ཅག་དཔོན་སློབ་འཁོར་དང་བཅས་པ་ཐམས་ཅད་ལ་
གནོད་ཅིང་ལན་ཆགས་པའི་འཁོན་དུ་གཉེར་བའི་ཀླུ་གཉན་ས་བདག་གི་རིགས་ཐམས་ཅད་ལ་སྦྱིན་ནོ། །གཏོར་མ་འདོད་དགུ་འབྱུང་བའི་རྒྱ་མཚོ་ཆེན་པོ་འདིས་ཚིམ་ཞིང་མཉེས་ནས་གནོད་པ་གདུག་པའི་བསམ་པ་ཞི་ནས། ཕན་པ་
དང་ཞི་བ་བྱང་ཆུབ་ཀྱི་སེམས་དང་ལྡན་པར་གྱུར་ཅིག ཅེས་བརྗོད། གོང་གི་སྔགས་ཚན་གཉིས་པོ་ལན་རེ་བརྗོད་པ་དང་། སེ་གོལ་རེ་གདབ་བོ། །ཡང་རང་ངམ་སྦྱིན་བདག་ལ་གནོད་པའི་མིང་གསལ་ཅན་གྱི་ཀླུ་གཉན་ཡོད་ན་
༤ གཞན་གོང་བཞིན་ལས་དེའི་མིང་ནས་བརྗོད་པ་སོགས་སྐབས་ཐོབ་དང་སྦྱར། དེ་ནས་རིལ་བུ་བརྒྱད་ཚན་གཉིས་པ་མན་གྱི་བྱིན་རླབས་ཨོཾ་ཨཱཿཧཱུྃ་ལན་གསུམ་བརྗོད་པས་བྱིན་གྱིས་བརླབས་ལ། འབུལ་ཚུལ་ཀླུ་དགའ་བའི་ཕྱག་རྒྱ་
བཅའ་བ་ནས་བཟུང་འཕྲིན་ལས་འཆོལ་བའི་བར་ཡན་སྔར་བཞིན་བརྗོད། དེ་ལྟ་བུའི་ཚུལ་གྱིས་ཟན་རིལ་བརྒྱད་ཚན་བརྒྱད་དུ་བཅད་དེ་གཏོར་ཐེབ་གཉིས་གཉིས་དུས་རེ་ལ་འབུལ་ཞིང༌། ཡོངས་དྲིལ་འབུལ་ཐེངས་བརྒྱད་བྱ་སྟེ། དེ་
ཡང་ཚན་པ་རེ་རེ་ལ་གཏོར་ཐེབ་གཉིས་གཉིས་སུ་གཅོད་པ་ནི་ཀླུ་བརྒྱད་གཙོ་བོར་གྱུར་པའི་རིལ་བུ་བརྒྱད་འབྱུང་བ་ལ་དགོངས་ཤིང༌། ཚན་པ་བརྒྱད་འབུལ་བ་ནི་ཀླུ་བརྒྱད་པོ་རེ་རེ་ལའང་རིལ་བུ་བརྒྱད་བརྒྱད་ཕུལ་ཏེ་ཡོངས་དྲིལ་ཟན་

རིལ་དྲུག་བཅུ་རྩ་བཞི་རྫོགས་པར་འབུལ་བ་ལ་དགོངས་པ་ཡིན་ནོ། །ཡང་གཏོར་ཆུང་དྲུག་ཅུ་རྩ་བཞི་བྱས་ཀྱང་རུང་བར་གསུངས་ཤིང༌། གོང་དུ་གཏོར་སྣོད་རེ་ལ་སྔགས་ལན་གསུམ་གསུམ་བརྗོད་པར་བཤད་པ་ནི་ཆོས་རྒྱལ
འཕགས་པའི་དགོངས་པ་ཡིན་ལ། སྤྱིར་རིལ་བུ་བརྒྱ་སྔགས་གཅིག་གིས་བསྔོ་རུ་ཡང་རུང་ཞིང༌། དེ་བཞིན་རིལ་བུ་གཅིག་སྔགས་བརྒྱས་བསྔོ་རུ་ཡང་རུང་བར་གསུངས་སོ། །དེ་ལྟར་ཚན་པ་བརྒྱད་ཕུལ་ཚར་བ་དང༌། གཏོར་
ཐེབ་རྣམས་ཆུ་དང་འོ་མ་བསྲེས་པས་བཀང་ལ། ཆུ་སྦྱིན་བསྡུས་པ་འདི་བྱ་སྟེ། ཨོཾ་ཛྙཱ་ན་ཨ་བ་ལོ་ཀེ་ཏེ་ན་མ་ས་མནྟ་སྥ་ར་ཎ་རསྨི་བྷ་ཝ་མཧཱ་མ་ཎི་དུ་རུ་དུ་རུ་ཧྲི་ད་ཛྭ་ལ་སྭཱཧཱ། ཆུའི་སྦྱིན་པ་རྒྱ་ཆེན་པོ་འདི་ལ་བརྟེན་ནས་ཀླུའི་རྒྱལ་པོ
དགའ་བོ་དང༌། འཇོག་པོ་ཉེར་དགའ་བོ་ལ་སོགས་པ་སྲིད་པ་ཆུ་ཀླུང་གི་བདག་པོ་རྣམས་ཀྱི་རྒྱུད་ལ་སྦྱིན་པ་དམ་པ་སེམས་ཀྱི་རྒྱན། སེམས་ཀྱི་ཡོ་བྱད་རྣལ་འབྱོར་གྱི་ཚོགས། དོན་གྱི་མཆོག་རྣམ་པ་ཐམས་ཅད་མཁྱེན་པ་རྫོགས་པའི་ ༔
སངས་རྒྱས་ཀྱི་གོ་འཕང་ཐོབ་པའི་སྐབས་དང་ལྡན་པར་གྱུར་ཅིག དེ་ནས། ཀླུ་རྒྱལ་འཁོར་དང་བཅས་པ་ཐམས་ཅད་དགྱེས་ཤིང་ཕྱག་གཉིས་ཐུགས་ཁར་ཐལ་མོ་སྦྱར་ཏེ་བདག་རྣམས་ཀྱིས་ལས་ཅི་བགྱི། ཞེས་སྒྲུབ་པ་པོ་ལ་ཀླུ་
རྣམས་ཉན་པའི་ཚུལ་དུ་གནས་པར་གྱུར། ཅེས་བརྗོད་ཅིང་བསམ་ལ། ཐེག་པ་ཐུན་མོང་གི་ཆོས་བཤད་པ་ནི། ཏིང་ཤགས་དཀྲོལ་བ་དང༌། ཆོས་རྣམས་ཐམས་ཅད་རྒྱུ་ལས་བྱུང༌། །ཞེས་པ་ནས། འོན་ཀྱང་སྐྱོབས་པའི་སྲས་སུ་

اوريو
།སྐྱེས། །ཞེས་པའི་བར་བརྗོད་པས་ཆོས་ཀྱི་སྦྱིན་པ་བྱིན་ནས། དེ་ལྟར་ན་ཆོས་དང་ཟིང་ཟིང་གི་སྦྱིན་པ་འདིའི་མཐུ་ལ་བརྟེན་ནས་ཀླུའི་རྒྱལ་པོ་ཆུ་བདག་ཝ་རུ་ཎ་ལ་སོགས་པའི་ཀླུ་རྒྱལ་རིགས་རྗེ་
རིགས། དམངས་རིགས། ཁྱིམ་བདག་གི་རིགས། གདོལ་པ་ཅན་གྱི་རིགས་སུ་གྱུར་པ་ཐམས་ཅད་ཀྱི་ལུས་དང་ལོངས་སྤྱོད་ཉམས་པ་ཐམས་ཅད་སོས་པར་གྱུར་ཅིག ཚེ་དང་དབང་ཐང་ཐམས་ཅད༴ དཔལ་དང་གྲགས་པ་
ཐམས་ཅད༴ མཐུ་དང་སྟོབས་ཐམས་ཅད༴ བཀྲག་དང་གཟི་མདངས་ཐམས་ཅད༴ ཁྲག་དང་ཆུ་སེར་ཐམས་ཅད༴ སྐྱི་དང་པགས་པ་ཐམས་ཅད༴ དབང་པོ་དང་དོན་སྙིང་ཐམས་ཅད༴ ཡན་ལག་དང་ཉིང་ལག་ཐམས་
ཅད༴ གནས་དང་འཁོར་ཉམས་པ་ཐམས་ཅད་སོས་པར་གྱུར་ཅིག ཀླུ་རྣམས་ལ་ནམ་མཁའ་ལྡིང་དང་བྱེ་ཚན་གྱི་གནོད་པ་ཐམས་ཅད་ཞི་བར་གྱུར་ཅིག བདག་ཅག་དཔོན་སློབ་རྣམས་དང༌། སྦྱིན་བདག་ཡོད་ན་དེ་འཁོར་བཅས་པ་
དང༌། སེམས་ཅན་ཐམས་ཅད་ལ་ས་བདག་ཀླུ་གཉན་གྱི་གནོད་པ་ཐམས་ཅད་ཞི་བར་གྱུར་ཅིག མི་འབྱུང་བར་གྱུར་ཅིག འཇིག་རྟེན་གྱི་ཁམས་ཐམས་ཅད་དུ་ལོ་ཕྱུགས་རྟག་ཏུ་ལེགས་པ། ཆར་ཆུ་དུས་སུ་འབེབས་པ། མི་ནད་
དང་ཕྱུགས་ནད་རྒྱུན་ཆད་པར་གྱུར་ཅིག ཅེས་དང༌། རང་གི་སྙིང་ཁའི་སྔགས་འཕྲེང་ལས་འོད་ཟེར་བསམ་གྱིས་མི་ཁྱབ་པ་འཕྲོས་པས། ཀླུ་རྒྱལ་འཁོར་དང་བཅས་པ་ཐམས་ཅད་ལ་ཕོག་པས་རྐྱེན་བྱས། དེ་དག་གི་ཚེ་ཐོག་མ་
401

མེད་པ་ནས་བསགས་པའི་ས་བདག་ཀླུ་གཉན་ལ་སོགས་པའི་ཉེར་འཚེ་སྡིག་སྒྲིབ་ཐམས་ཅད་བྱང་ཞིང་དག་པར་གྱུར། ཅེས་བརྗོད་ཅིང༌། ན་མོ་རཏྣ་དྲ་ཡཱ་ཡ། ཨོཾ་ཀཾ་ཀ་ནི་སོགས་བདུན་ནམ་ཉེར་གཅིག་སོགས་བཟླས་ལ། དེ་ནས་
སྨོན་ལམ་གདབ་པ་ནི། ཀླུ་ཡི་རིགས་ནི་ཁྱེད་རྣམས་ཀུན། །སེམས་དང་ཤེས་པ་གསལ་གྱུར་ཅིག །དྲིན་ལན་དམ་ཚིག་དྲན་གྱིས་ལ། །བཀའ་དང་དམ་ལས་མ་འདའ་བར། །ཤིན་ཏུ་ཁྲོས་པ་ཞི་གྱུར་ཅིག །དབང་པོ་རྣམས་ཀྱི་
༣སྤྱོད་ཡུལ་དུ། །མཁོ་དགུའི་ལོངས་སྤྱོད་ཐམས་ཅད་ལྡན། །ཉམས་པའི་ལུས་འདི་སོས་གྱུར་ཅིག །ཡན་ལག་ཐམས་ཅད་བདེ་གྱུར་ཅིག །ངན་སོང་གསུམ་ལས་ཐར་ནས་ཀྱང༌། །ཚངས་པའི་བདེ་དང་ལྡན་གྱུར་ཅིག །ཆོས་སྤྱོད་
དབང་པོ་དུལ་ནས་ཀྱང༌། །ཕྱག་ན་རྡོ་རྗེའི་ཞལ་མཐོང་ཤོག །འཇིག་པ་ཀུན་ལས་སྐྱབས་གྱུར་ཅིག །ལོངས་སྤྱོད་ཆེན་པོ་ཐོབ་གྱུར་ཅིག །ཅེས་བརྗོད། དེ་ནས་ཡི་གེ་བརྒྱ་པ་ཚར་གསུམ་དང༌། མ་འབྱོར་པ་དང་ཉམས་པ་
དང་། །སོགས་ཀྱིས་ལྷག་ཆད་ཁ་བསྐངས། སྔར་གྱི་འོད་ཀྱི་ལྕགས་རི་དེ་མི་དམིགས་པར་བསམ་ནས། སྨན་དང་སྔགས་སོགས་བྱིན་རླབས་ཀྱིས། །ནད་དང་ཉེར་འཚེ་ཀུན་སྤངས་ནས། །དྲིན་ལན་དམ་ཚིག་དྲན་གྱིས་
ལ། །རང་རང་གནས་སུ་འགྲོ་བར་གྱིས། །ཨོཾ་མ་ཧཱ་ནཱ་ག་རཱ་ཛ་ས་པ་རི་ཝ་ར་གཙྪཞེས་པས་ཡེ་ཤེས་པ་གཤེགས་ཤིང་དམ་ཚིག་པ་རྣམས་མི་དམིགས་པར་གྱུར་པར་བསམ་ལ། སེ་གོལ་ལག་པ་གཉིས་ཀ་ཕྱིར་བསྟན་དུ་བརྡབ་

ریخ
ཞེ་བདུན་
།བོ། །དེ་ནས་རང་གི་ལག་པ་གཉིས་རྒྱབ་སྦྱར་མཐེའུ་ཆུང་སྦྲེལ་མཐེ་བོང་གཉིས་ལག་མཐིལ་དུ་བཀུག སོར་མོ་ལྷག་མ་རྣམས་གཤིབས་ཏེ་ཅུང་ཟད་ཐུར་དུ་བརྐྱངས་པ་བྱ་ཁྱུང་གི་ཕྱག་རྒྱ་བཅས་ལ། ག་
རུ་ཌ་ཧཾ་ས་ཧེ་ཙ་ལེ་ཙ་ལེ་སྭཱཧཱ། ཞེས་བརྗོད་པས་བདག་བསྲུང་ཞིང་ཀླུ་ནག་པོ་ཐམས་ཅད་བསྐྲད་པར་བསམ། དེ་ནས། བསོད་ནམས་འདི་ཡིས་སོགས་དང༌། དགེ་བ་འདི་ཡིས་སྐྱེ་བོ་ཀུན། །སོགས་ཀྱིས་བསྔོ་བ་དང་སྨོན་ལམ་
བཀྲ་ཤིས་རྒྱས་པར་བྱའོ། །གསུམ་པ་རྗེས་ཀྱི་བྱ་བ་ནི། གཏོར་མ་རྣམས་དང་འོ་མ་སོགས་གོང་གི་མཆོད་རྫས་དེ་རྣམས་ཀླུ་གནས་པའི་ཆུ་མིག་གམ་ས་གཙང་སར་དོར་ལ། དེ་ནས་རང་ཉིད་གྲོགས་དང་བཅས་པས་མདོ་གནམ་ས་
སྣང་བརྒྱད་དང༌། ཀླུའི་དཔང་སྐོང་སོགས་ཚར་མང་དུ་ཀློག་ཅིང་གཏོར་མ་བརྒྱ་རྩ་ཆག་མེད་བྱེད་བཞིན་པ་ཡིན་ན་སྐབས་འདིར་བྱས་ན་ཤིན་ཏུ་ལེགས་པར་མངོན་ནོ། །བདག་གི་བླ་མ་སེམས་དཔའ་ཆེན་པོ་གྲགས་པའི་མཚན་ཅན་དེ་
ཉིད་ཆབ་གཏོར་ཀླུ་གཏོར་འདི་རྣམས་གནང་སྐབས་སྔ་བར་བཞེངས་ཏེ། ཐུགས་དམ་གཏོར་མའི་ཉམས་བཞེས་ལ་འཇུག་པར་མཛད་ཅིང་། དེ་མ་གྲུབ་བར་ལ་དམར་སྐྱུར་གྱི་རིགས་ཞལ་ལ་མི་རེག་པས་འདི་ཤིན་ཏུ་གལ་ཆེ་བས་
རྗེས་འཇུག་ཀུན་གྱིས་ལས་སླ་བླ་བཅོས་སུ་མ་སོང་བ་ཞིག་ཅིས་ཀྱང་མཛད་འཚལ། ཞེས་ཀླུ་གཏོར་གཏོང་ཚུལ་གྱི་ཡི་གེ་དགོས་འདོད་ཆར་འབེབས་ཞེས་བྱ་བ་འདི་ནི་རྡོ་རྗེ་གདན་བཞིའི་རྒྱུད་ནས་གསུངས་པའི་དོན་བཞིན་ཆོས་རྒྱལ་
403

འཕགས་པས་མཛད་པའི་གསུང་རབ་ཀྱི་དགོངས་པ་ལྟར། སྔགས་འཆང་ཆེན་པོས་མཛད་པའི་གསལ་བྱེད་སྒྲོན་མེ་དང༌། རྗེ་ཐར་རྩེ་ནས་ནམ་མཁའ་དཔལ་བཟང་གིས་མཛད་པའི་ཡིག་ཆ་གཞིར་བཞག ཅུང་ཟད་མི་གསལ་བ
རྣམས་སེམས་དཔའ་ཆེན་པོ་སྔགས་འཆང་གྲགས་པའི་མཚན་ཅན་གྱིས་ཀླུ་གཏོར་གནང་བའི་ཕྱག་ལེན་མང་དུ་མཐོང་བས་བརྒྱན་ཏེ། ལུག་ལོ་ཟླ་བ་ལྔ་པའི་དཀར་པོའི་ཕྱོགས་ཀྱི་ཚེས་ལ། དཔལ་ས་སྐྱའི་གནས་མཆོག་ཆུ་མིག་རྫིང་
༣ ཁའི་ ཁའི་བླ་བྲང་བདེ་མཆོག་ཕོ་བྲང་གི་ཡང་རྩེ་ཨེ་ཝཾ་བྱང་ཆུབ་འབྱུང་བའི་གནས་སམ། ཀུན་གསལ་བདེ་ཆེན་ཕོ་བྲང་ཞེས་ཀྱང་བྱ་བའི་སྐྱེད་མོས་ཚལ་གྱི་ཁུར་རྒྱན་དབེན་གནས་དམ་པ་དེ་ཉིད་དུ་ཤྲཱི་ས་སྐྱ་པ་ཤཱཀྱའི་དགེ་སློང་རིགས་
རྒྱ་ཆེན་པོ་འབྱུང་བར་གྱུར་ཅིག ཐམས་ཅད་བཀྲ་ཤིས་པར་གྱུར་ཅིག།
སྔགས་འཆང་བ་བྱམས་པ་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོ་ཞེས་བྱ་བས་ལེགས་པར་བྲིས་པའི་ཡི་གེ་པ་ཡང་རང་ཉིད་ཀྱིས་བགྱིས་སོ། །འདིས་ཀྱང་སེ